text: Et år efter koma: Camilla Pedersen verdensmester
  21 september 2014 kl. 07.18
  Esbjerg-triatleten Camilla Pedersen har søndag morgen dansk tid vundet VM i Kina. For bare et år siden lå triatleten i koma.
  Camilla Pedersen vandt i langdistance-disciplinen ved VM i triatlon. Ruten bestod af 4 km svømning, 120 km cykling og 20 km løb. Udover æren følger en præmiecheck på knap 11.000 dollars.
  VM i Kina blev afgjort i byen Weihai.
  Camilla Pedersen har tidligere leveret flotte resultater på langdistancen. I 2012 blev det til en andenplads ved VM og i 2011 vandt hun EM på distancen.
  I september sidste år var Camilla Pedersen involveret i et alvorligt cykelstyrt på en træningstur i Esbjerg. Det betød at hun var i koma i 19 dage. Siden har hun kæmpet sig tilbage ? og i dag er hun blevet verdensmester.
  Hun gjorde det! Camilla har netop vundet VM på langdistance i Kina. I hører helt sikkert fra hende senere! :) /JMT
  
  
  